CELEX: 52016PC0665
Language: hu
Date: 2016-10-20
Title: Javaslat A TANÁCS VÉGREHAJTÁSI HATÁROZATA a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról

EURÓPAI BIZOTTSÁG
            Brüsszel, 2016.10.20.
            COM(2016) 665 final
            2016/0326(NLE)
            Javaslat
            A TANÁCS VÉGREHAJTÁSI HATÁROZATA
            a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról
            
               
         
         
            
               INDOKOLÁS
            
            
               A közös hozzáadottértékadó-rendszerről szóló, 2006. november 28-i 2006/112/EK irányelv
                  1
                (a továbbiakban: héairányelv) 395. cikkének (1) bekezdése értelmében a Tanács, a Bizottság javaslata alapján, bármelyik tagállamot egyhangúlag felhatalmazhatja arra, hogy az irányelvben foglaltaktól eltérő különös intézkedéseket alkalmazzon a hozzáadottérték-adó beszedésének egyszerűsítésére vagy egyes adócsalások és -kikerülések megelőzésére.
            
            
               Egy, a Bizottság által 2016. június 1-jén iktatott levélben Lengyelország felhatalmazást kért arra, hogy adómentességet biztosíthasson azon adóalanyok számára, amelyeknek éves árbevétele nem haladja meg a 40 000 EUR nemzeti valutában kifejezett értékét. A héairányelv 395. cikke (2) bekezdésének megfelelően a Bizottság 2016. szeptember 22-én kelt levelében tájékoztatta a többi tagállamot Lengyelország kérelméről. A Bizottság 2016. szeptember 23-án kelt levelében értesítette Lengyelországot arról, hogy birtokában van a kérelem elbírálásához szükséges valamennyi információnak.
            
            
               1.A JAVASLAT HÁTTERE
            
            
               •A javaslat indokai és céljai
            
            
               A héairányelv XII. címének 1. fejezete lehetővé teszi a tagállamok számára, hogy a kisvállalkozásokra vonatkozóan különös szabályozásokat alkalmazzanak, így többek között adómentességet nyújtsanak a bizonyos éves árbevételt el nem érő adóalanyoknak. Ez az adómentesség maga után vonja, hogy az adóalanynak nem kell hozzáadottérték-adót felszámítania az értékesítéseire, és következésképpen nem is vonhat le előzetesen felszámított hozzáadottérték-adót.
            
            
               A héairányelv 287. cikkének 14. pontja értelmében Lengyelország azoknak az adóalanyoknak biztosíthat mentességet a hozzáadottérték-adó alól, amelyek éves árbevétele nem haladja meg a 10 000 EUR-s összeg nemzeti valutában kifejezett, a csatlakozás napján érvényes átváltási árfolyamon számított ellenértékét.
            
            
               2009-ben Lengyelország eltérésre irányuló kérelmet nyújtott be a kiskereskedők héafizetési kötelezettségeinek egyszerűsítése és a nemzeti adóhatóság adóbeszedési tevékenységének megkönnyítése érdekében. A 2009. október 20-i 2009/790/EK tanácsi határozattal
                  2
                a Tanács engedélyezte, hogy Lengyelország 2012. december 31-ig mentességet biztosítson a hozzáadottérték-adó alól azoknak az adóalanyoknak, amelyeknek éves árbevétele nem haladja meg a 30 000 EUR-s összeg nemzeti valutában kifejezett ellenértékét. A 2012/769/EU tanácsi végrehajtási határozat
                  3
                2015. december 31-ig, majd az (EU) 2015/1173/EU tanácsi végrehajtási határozat
                  4
                2018. december 31-ig meghosszabbította a szóban forgó eltérés hatályát.
            
            
               Lengyelország jelenlegi kérelme annak engedélyezésére irányul, hogy a héamentességi küszöbértéket az eltérés fennmaradó időszakára 30 000 EUR-ról 40 000 EUR-ra emelhesse. Lengyelország e kérelmének célja könnyíteni a korlátozott üzleti tevékenységet folytató adóalanyok szélesebb körének vállalkozási terhein, illetve egyúttal ösztönözni az ilyen kisvállalkozások fejlődését. Lengyelország ezzel párhuzamosan az adóhatóság terheinek csökkentése is törekszik, szűkítve a kis adóalanyok ellenőrzésével kapcsolatos feladatokat, melyek viszonylag nagy költséggel járnak a tárgyukat képező héaösszegekhez képest – mindez egyúttal a nagyobb adóalanyokra irányuló ellenőrzési tevékenységek megerősítését is jelentheti. A fentiek figyelembe vételével megjegyzendő ugyanakkor, hogy az intézkedés jelenleg is és a jövőben is teljes mértékben szabadon választható az adóalanyok számára.
            
            
               A jelenlegi eltérést 2018. december 31-ig kell alkalmazni. Ezt a határidőt helyénvaló továbbra is fenntartani. A héairányelv alóli eltéréseket minden esetben időbeli korlátokhoz kell kötni, hogy lehetőség legyen hatásaik értékelésére. Mindemellett a héairányelv 281–294. cikke, amely a kisvállalkozásokra vonatkozó különös szabályozást tartalmazza, éppen jelenleg felülvizsgálat tárgyát képezi. A héára vonatkozó cselekvési tervben
                  5
                beharangozott tervek szerint a Bizottság javaslata 2017. végéig kerül beterjesztésre egy átfogó egyszerűsítési csomag formájában. Ennek megfelelően a fenti dátum előtt hatályba léphet egy, a héairányelvnek a kisvállalkozásokra vonatkozó különös szabályozási rendelkezéseit módosító irányelv.
            
            
               •Összhang a szabályozási terület jelenlegi rendelkezéseivel
            
            
               Más tagállamok is kaptak már felhatalmazást hasonló eltérések alkalmazására. Belgium
                  6
                és Luxemburg
                  7
                25 000 EUR-s értékhatárra, Litvánia
                  8
                45 000 EUR-s értékhatárra Lettország
                  9
                és Szlovénia
                  10
                50 000 EUR-s értékhatárra, Olaszország
                  11
                és Románia
                  12
                65 000 EUR-s értékhatárra kapott felhatalmazást.
            
            
               •Összhang az Unió egyéb szakpolitikáival
            
            
               Az intézkedés összhangban áll az Uniónak a „«Gondolkozz előbb kicsiben!» Európai kisvállalkozói intézkedéscsomag: «Small Business Act»” című bizottsági közleményben
                  13
                rögzített, kisvállalkozásokkal kapcsolatos célkitűzéseivel. Ez a közlemény arra kéri a tagállamokat, hogy a jogszabályok kidolgozása során vegyék figyelembe a kkv-k sajátosságait, és e célból egyszerűsítsék a meglévő szabályozási környezetet.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A héairányelv 395. cikke.
            
            
               •Szubszidiaritás (nem kizárólagos hatáskör esetén) 
            
            
               
                  Tekintettel a héairányelv azon rendelkezésére, amelyre a javaslat épül, a szubszidiaritás elve nem alkalmazható.
               
            
         
         
            
               •Arányosság
            
            
               
                  A határozat egy tagállam számára, annak saját kérelme alapján ad felhatalmazást, kötelezettséget tehát nem keletkeztet.
               
            
            
               Tekintettel az eltérés hatályának korlátozott mivoltára, az egyedi intézkedés arányban áll a kitűzött céllal, vagyis a további adóalanyokat, illetve az adóhatóságot érintő egyszerűsítéssel.
            
            
               •A jogi aktus típusának megválasztása
            
            
               Javasolt aktus: tanácsi végrehajtási határozat.
            
            
               A 2006/112/EK irányelv 395. cikke értelmében a hozzáadottérték-adóra vonatkozó közös szabályoktól kizárólag abban az esetben lehet eltérni, ha arra a Tanács a Bizottság javaslata alapján egyhangúlag felhatalmazást ad. Ezenfelül azért a tanácsi végrehajtási határozat a legmegfelelőbb eszköz, mert az egy-egy tagállamnak is címezhető.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Az érdekelt felekkel folytatott konzultációk
            
            
               A javaslat alapját a Lengyelország által benyújtott kérelem képezi, és az csak ezt a tagállamot érinti.
            
            
               •Szakértői vélemények beszerzése és felhasználása
            
            
               Külső szakértők bevonására nem volt szükség.
            
            
               •Hatásvizsgálat
            
            
               A tanácsi végrehajtási határozatra irányuló javaslat célja egy olyan egyszerűsítést célzó intézkedés kiterjesztése, amely számos héakötelezettséget megszüntet azon vállalkozások esetében, amelyek éves árbevétele nem haladja meg a 40 000 EUR-s összeg nemzeti valutában kifejezett ellenértékét, és ezért további 24 000 adóalany esetében várhatóan kedvező hatást gyakorol az adminisztratív terhek csökkenésére, s ennek következtében csökkenti az adóhatóság terheit is. Az intézkedés lengyelországi héabevétel formájában megvalósuló, becsült költségvetési hatása 300 millió PLN.
            
            
               4.KÖLTSÉGVETÉSI VONZATOK
            
            
               A javaslat nincs hatással az uniós költségvetésre, mert Lengyelország az 1553/89/EGK, Euratom tanácsi rendelet 6. cikkének megfelelően kompenzációs számítást fog végezni.
            
            
               2016/0326 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról
            
            
               AZ EURÓPAI UNIÓ TANÁCSA,
            
         
         
            
               tekintettel az Európai Unió működéséről szóló szerződésre, 
            
            
               tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre
                  14
                és különösen annak 395. cikkére,
            
            
               tekintettel az Európai Bizottság javaslatára,
            
            
               mivel:
            
            
               (1)A 2006/112/EK irányelv 287. cikkének 14. pontja felhatalmazza Lengyelországot, hogy a hozzáadottérték-adó alól mentességet biztosítson azoknak az adóalanyoknak, amelyek éves árbevétele nem haladja meg a 10 000 EUR-s összeg nemzeti valutában kifejezett, a csatlakozás napján érvényes átváltási árfolyamon számított ellenértékét.
            
            
               (2)A 2009/790/EK tanácsi határozattal
                  15
                Lengyelország engedélyt kapott, hogy – 2012. december 31-ig, eltérést biztosító intézkedésként – a hozzáadottérték-adó alól mentességet biztosítson azoknak az adóalanyoknak, amelyek éves árbevétele nem haladja meg a 30 000 EUR-s összeg nemzeti valutában kifejezett, a csatlakozás napján érvényes átváltási árfolyamon számított ellenértékét. A 2009/790/EK tanácsi határozattal engedélyezett eltérést biztosító intézkedés hatályát előbb a 2012/769/EU tanácsi végrehajtási határozat
                  16
                2015. december 31-ig, majd az (EU) 2015/1173/EU tanácsi végrehajtási határozat
                  17
                2018. december 31-ig meghosszabbította.
            
            
               (3)Egy, a Bizottság által 2016. június 1-jén iktatott levélben Lengyelország engedélyért folyamodott, hogy az értékküszöböt 30 000 EUR-ról 40 000 EUR-ra növelhesse. Ezen intézkedés révén további kis adóalanyok mentesülhetnének a 2006/112/EK irányelv XI. címének 2–6. fejezetében rögzített héakötelezettségek egy része vagy összessége alól. Ezzel csökkenne az adóhatóságra a kifejezetten kisméretű vállalkozások ellenőrzése kapcsán nehezedő teher is.
            
            
               (4)A Bizottság 2016. szeptember 22-én kelt leveleiben tájékoztatta a többi tagállamot Lengyelország kérelméről. A Bizottság 2016. szeptember 23-án kelt levelében értesítette Lengyelországot arról, hogy birtokában van a kérelem elbírálásához szükséges valamennyi információnak.
            
            
               (5)A Lengyelország által benyújtott információk alapján potenciálisan 24 000 további adóalany élhetne az intézkedés lehetőségével héakötelezettségeinek csökkentése érdekében. Az intézkedés lengyelországi héabevétel formájában megvalósuló költségvetési hatását Lengyelország 300 millió PLN összegre becsüli.
            
            
               (6)Tekintettel arra, hogy e magasabb felső határ alkalmazása következtében csökkennek a legkisebb vállalkozásokra háruló héakötelezettségek, és hogy az utóbbiak a 2006/112/EK irányelv 290. cikkének megfelelően továbbra is választhatják az általános héaszabályozás alkalmazását, helyénvaló felhatalmazni Lengyelországot arra, hogy a 2009/790/EK tanácsi határozat 2018. december 31-ig tartó, fennmaradó alkalmazási időszakára a megemelt értékküszöböt alkalmazza. Ugyanakkor jelenleg is folyik a 2006/112/EK irányelv – a kisvállalkozásokra vonatkozó különös szabályozást tartalmazó – 281–294. cikkének felülvizsgálata, így lehetséges, hogy a fenti időpont előtt hatályba lép egy, a héairányelv vonatkozó rendelkezéseit módosító irányelv.
            
            
               (7)Az eltérés nem érinti az Unió héából származó saját forrásait, mivel Lengyelország az 1553/89/EGK, Euratom tanácsi rendelet
                  18
                6. cikkével összhangban kompenzációs számítást fog végezni.
            
            
               (8)A 2009/790/EK határozatot ezért ennek megfelelően módosítani kell.
            
            
               ELFOGADTA EZT A HATÁROZATOT: 
            
            
               1. cikk
            
            
               A 2009/790/EK határozat 1. és 2. cikkének helyébe a következő szöveg lép:
            
            
               „1. cikk
            
            
               A 2006/112/EK irányelv 287. cikkétől való eltéréssel a Lengyel Köztársaság héamentességet biztosíthat azon adóalanyoknak, amelyeknek éves árbevétele a csatlakozása napján érvényes átváltási árfolyamon számítva legfeljebb 40 000 EUR nemzeti valutában kifejezett ellenértékének felel meg.
            
            
               2. cikk
            
            
               E határozat rendelkezéseit a 2006/112/EK irányelvnek a kisvállalkozásokra vonatkozó különös szabályozást érintő, a 281–294. cikkében foglalt rendelkezéseit módosító irányelv hatályba lépéséig, vagy – ha az a korábbi időpont – 2018. december 31-ig kell alkalmazni.”
            
            
               2. cikk
            
         
         
            
               Ennek a határozatnak a Lengyel Köztársaság a címzettje.
            
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 347., 2006.12.11., 1. o.
               
               
                  
                     (2)
                  A Tanács 2009. október 20-i 2009/790/EK határozata a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról (HL L 283., 2009.10.30., 53. o.).
               
               
                  
                     (3)
                  A Tanács 2012. december 4-i 2012/769/EU végrehajtási határozata a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 338., 2012.12.12., 27. o.).
               
               
                  
                     (4)
                  A Tanács 2015. július 14-i (EU) 2015/1173 végrehajtási határozata a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 189., 2015.7.17., 36. o.).
               
               
                  
                     (5)
                  A Bizottság közleménye az Európai Parlamentnek, a Tanácsnak és az Európai Gazdasági és Szociális Bizottságnak egy, a héára vonatkozó cselekvési tervről. Úton egy egységes uniós héaövezet felé – új döntések szükségeltetnek (COM(2016)148 final, 2016. április 7.).
               
               
                  
                     (6)
                  A Tanács 2015. december 10-i (EU) 2015/2348 végrehajtási határozata a Belga Királyságnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés bevezetésére történő felhatalmazásáról szóló 2013/53/EU végrehajtási határozat módosításáról (HL L 330., 2015.12.16., 51. o.).
               
               
                  
                     (7)
                  A Tanács 2013. november 15-i 2013/677/EU végrehajtási határozata Luxemburgnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés bevezetésére való felhatalmazásáról (HL L 316., 2013.11.27., 33. o.).
               
               
                  
                     (8)
                  A Tanács 2014. november 7-i 2014/795/EU végrehajtási határozata a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazásának a Litván Köztársaság számára történő engedélyezéséről szóló 2011/335/EU végrehajtási határozat meghosszabbításáról (HL L 330., 2014.11.15., 44. o.).
               
               
                  
                     (9)
                  A Tanács 2014. november 7-i 2014/796/EU végrehajtási határozata a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazásának a Lett Köztársaság részére történő engedélyezéséről (HL L 330., 2014.11.15., 46. o.).
               
               
                  
                     (10)
                  A Tanács 2013. január 22-i 2013/54/EU végrehajtási határozata a Szlovén Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról (HL L 22., 2013.1.25., 15. o.).
               
               
                  
                     (11)
                  A Tanács 2013. november 15-i 2013/678/EU végrehajtási határozata az Olasz Köztársaságnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés alkalmazása folytatására történő felhatalmazásáról (HL L 316., 2013.11.27., 35. o.).
               
               
                  
                     (12)
                  A Tanács 2014. december 16-i 2014/931/EU végrehajtási határozata  a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésének Románia számára történő engedélyezéséről szóló 2012/181/EU végrehajtási határozat alkalmazásának meghosszabbításáról (HL L 365., 2014.12.19., 145. o.).
               
               
                  
                     (13)
                  COM(2008) 394., 2008. június 25.
               
               
                  
                     (14)
                  HL L 347., 2006.12.11., 1. o.
               
               
                  
                     (15)
                  A Tanács 2009. október 20-i 2009/790/EK határozata a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról (HL L 283., 2009.10.30., 53. o.).
               
               
                  
                     (16)
                  A Tanács 2012. december 4-i 2012/769/EU végrehajtási határozata a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 338., 2012.12.12., 27. o.).
               
               
                  
                     (17)
                  A Tanács 2015. július 14-i (EU) 2015/1173 végrehajtási határozata a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 189., 2015.7.17., 36. o.).
               
               
                  
                     (18)
                  A Tanács 1989. május 29-i 1553/89/EGK, Euratom rendelete a hozzáadottérték-adóból származó saját források beszedésének végleges egységes rendszeréről (HL L 155., 1989.6.7., 9. o.).